
טקסט הדף מנוקד




	שֶׁהֲרֵי עוֹנְשָׁן אָמוּר וְאֶל פֶּתַח אֹהֶל מוֹעֵד אַזְהָרָה דִּכְתִיב הִשָּׁמֶר לְךָ פֶּן תַּעֲלֶה עֹלֹתֶיךָ מִכָּאן וְאֵילָךְ בִּזְבָחִים שֶׁהִקְדִּישָׁן בִּשְׁעַת הֶיתֵּר הַבָּמוֹת וְהִקְרִיבָן בִּשְׁעַת אִיסּוּר הַבָּמוֹת שֶׁנֶּאֱמַר לְמַעַן אֲשֶׁר יָבִיאוּ בְּנֵי יִשְׂרָאֵל אֶת זִבְחֵיהֶם אֲשֶׁר הֵם זֹבְחִים זְבָחִים שֶׁהִתַּרְתִּי לְךָ כְּבָר עַל פְּנֵי הַשָּׂדֶה לוֹמַר לָךְ הַזּוֹבֵחַ בִּשְׁעַת אִיסּוּר הַבָּמוֹת מַעֲלֶה עָלָיו הַכָּתוּב כְּאִילּוּ הִקְרִיב עַל פְּנֵי הַשָּׂדֶה וֶהֱבִיאֻם לַה' זוֹ מִצְוַת עֲשֵׂה לֹא תַעֲשֶׂה מִנַּיִין תַּלְמוּד לוֹמַר וְלֹא יִזְבְּחוּ עוֹד יָכוֹל יְהֵא עָנוּשׁ כָּרֵת תַּלְמוּד לוֹמַר חֻקַּת עוֹלָם תִּהְיֶה זֹּאת לָהֶם לְדֹרֹתָם זֹאת לָהֶם וְלֹא אַחֶרֶת לָהֶם אֶלָּא אָמַר רַבִּי אָבִין קַל וָחוֹמֶר וּמָה בִּמְקוֹם שֶׁלֹּא עָנַשׁ הִזְהִיר מְקוֹם שֶׁעָנַשׁ אֵינוֹ דִּין שֶׁהִזְהִיר אֲמַר לֵיהּ רָבִינָא לְרַב אָשֵׁי אִם כֵּן לֹא יֵאָמֵר לָאו בְּחֵלֶב וְתֵיתֵי קַל וָחוֹמֶר מִנְּבֵילָה מָה נְבֵילָה שֶׁלֹּא עָנַשׁ הִזְהִיר חֵלֶב שֶׁעָנַשׁ אֵינוֹ דִּין שֶׁהִזְהִיר אֲתָא לְקַמֵּיהּ דְּרָבָא אֲמַר לֵיהּ מִנְּבֵלָה נָמֵי לָא אָתְיָא דְּאִיכָּא לְמִיפְרַךְ מָה לִנְבֵלָה שֶׁכֵּן מְטַמֵּא מִשְּׁרָצִים טְמֵאִין מָה לִשְׁרָצִים טְמֵאִין שֶׁמְּטַמְּאִין בְּמַשֶּׁהוּ מִשְּׁרָצִים טְהוֹרִים מָה לִשְׁרָצִים טְהוֹרִים שֶׁאִיסּוּרָן בְּמַשֶּׁהוּ מֵעׇרְלָה וְכִלְאֵי הַכֶּרֶם מָה לְעׇרְלָה וְכִלְאֵי הַכֶּרֶם שֶׁכֵּן אֲסוּרִין בַּהֲנָאָה מִשְּׁבִיעִית מָה לִשְׁבִיעִית שֶׁכֵּן תּוֹפֶסֶת דָּמֶיהָ מִתְּרוּמָה שֶׁכֵּן לֹא הוּתַּר מִכְּלָלָהּ מִכּוּלְּהוּ נָמֵי שֶׁכֵּן לֹא הוּתְּרוּ מִכְּלָלָן אָמַר רָבָא אִי קַשְׁיָא לִי הָא קַשְׁיָא לִי הָא דִּתְנַן פֶּסַח וּמִילָה מִצְוַת עֲשֵׂה תֵּיתֵי בְּקַל וָחוֹמֶר מִמּוֹתִיר מָה מוֹתִיר שֶׁלֹּא עָנַשׁ הִזְהִיר פֶּסַח וּמִילָה שֶׁעָנַשׁ אֵינוֹ דִּין שֶׁהִזְהִיר אָמַר רַב אָשֵׁי אַמְרִיתַהּ לִשְׁמַעְתָּא קַמֵּיהּ דְּרַב כָּהֲנָא וְאָמַר לִי מִמּוֹתִיר לָא אָתְיָא דְּאִיכָּא לְמִיפְרַךְ מָה לְמוֹתִיר שֶׁכֵּן אֵין לוֹ תַּקָּנָה תֹּאמַר פֶּסַח יֵשׁ לוֹ תַּקָּנָה וְכִי מַזְהִירִין מִן הַדִּין אֲפִילּוּ לְמַאן דְּאָמַר עוֹנְשִׁין מִן הַדִּין אֵין מַזְהִירִין מִן הַדִּין אֶלָּא כִּדְרַבִּי יוֹחָנָן דְּאָמַר אָתְיָא הֲבָאָה הֲבָאָה מָה לְהַלָּן לֹא עָנַשׁ אֶלָּא אִם כֵּן הִזְהִיר אַף כָּאן לֹא עָנַשׁ אֶלָּא אִם כֵּן הִזְהִיר




רש"י




	שהרי עונשן אמור. כלומר דמסתמא בהו משתעי קרא לאסור והרי עונשן אמור כאן: מכאן ואילך כו'. שנאמר למען אשר יביאו וגו' דמדכתיב אשר הם זובחים משמע שהיו עומדים לישחט בבמה ומכאן ואילך והביאום לה': כזובח בשדה. שלא לשם שמים: (מצות) לא תעשה. בהנך דהוקדשו בשעת היתר מניין: ת''ל ולא יזבחו עוד. משמע מעכשיו אסורין ועד עכשיו מותרין: זאת להם. עונש עשה ולא תעשה: ולא אחרת להם. כרת: מקום שלא ענש. כגון בקדשים שהקדישן בשעת היתר: הזהיר. כדאמרן כאן: שענש. כשהוקדשו בשעת איסור: אינו דין שהזהיר. ולקמן פריך וכי מזהירין מן הדין: משרצים. וא''ת תיתי אזהרה בחלב בק''ו משרצים טמאין כגון שמונה שרצים: במשהו. טומאתן בכעדשה אבל חלב בכזית: משרצים טהורים. שאין מטמאין כגון צפרדע ונמלה: שכן אסורין במשהו. לאכילה בכעדשה כדתניא במעילה בגמרא בפרק קדשי מזבח (דף טז:) ולא תשקצו את נפשותיכם בבהמה ובעוף וגו' פתח הכתוב באכילה וסיים בטומאה לומר לך כשיעור טומאתן של שרצים טמאים שיעור אכילתן של כל השרצים דהא כולהו כייל להו בהאי קרא ובכל אשר תרמוש האדמה וגו' ושיעור טומאתן נפקא לן בהכל חייבים (חגיגה דף יא:) שכן חומט תחילת ברייתו בכעדשה: שכן תופסת את דמיה. באיסורא כדתניא במסכת סוכה (דף מ:) קדש תהיה לכם מה קדש תופס את דמיו אף שביעית תופסת את דמיה: מכללו. חלב הותר מכללו בחיה ובכולהו נמי איכא למיפרך הא פירכא ומש''ה איצטריך אזהרה בחלב: אי קשיא. בהאי דאייתינא אזהרה לשחוטי חוץ בהאי ק''ו הא קשיא לי הא דתנן בפרק קמא דכריתות (דף ב) דקחשיב ל''ו כריתות להתחייב עליהם חטאת וקתני והפסח והמילה כרת שלהם על מצות עשה היא באה ואין חייבין חטאת על שגגתה דחטאת אינה באה אלא על לאו וכרת כדכתיב אשר לא תעשינה (ויקרא ד): תיתי. בו אזהרה מק''ו ממותיר ממנו עד בוקר: שיש לו תקנה. בתשלומי פסח שני: וכי מזהירין מן הדין. לעיל קאי דמייתי אזהרה לשחוטי חוץ מק''ו: אפילו למ''ד. במסכת מכות עונשין מדין ק''ו מודה דאין מזהירין מן הדין דתניא בפ''ק דמכות (דף ה:) איש כי יקח את אחותו וגו' אין לי אלא בת אביו שלא בת אמו בת אמו שלא בת אביו בת אביו ובת אמו מנין תלמוד לומר ערות אחותו גילה והלא קל וחומר הוא למדתה שאין עונשין מן הדין וכן לענין אזהרת ערות אחותך בת אביך וגו' אין לי כו' עד שאין מזהירין מן הדין ופליגי תנאי בפ' בתרא ואיכא דדריש להאי אחותו גילה דגבי עונש לדרשא ועונש דבת אביו ובת אמו קסבר עונשין מן הדין ואילו אחותך היא דגבי אזהרה דילפינן מיניה אין מזהירין מן הדין דלא אפנייה לדרשא אחריתי: אתיא הבאה הבאה. שחיטה מהעלאה כתיב בשחיטה (ויקרא יז) לא הביאו וכתיב בהעלאה (שם) לא יביאנו וגזירה שוה הואיל ומופנה היא לכך הרי היא כמי שמפרש בה ואין זה מן הדין כק''ו שאדם דן מעצמו:




תוספות




	מאיכה יעבדו נפקא אלא אחת לשלא כדרכה ואפילו לשלא כדרכה כלל שעובדין אותה בבזיון כגון פעור ומרקוליס ואחת כדרכה ושלא כדרכה פי' כדרכה בעבודת כבוד אלא שאין דרכה בהשתחואה ואם תאמר מנלן הכא זובח בהמה למרקוליס אימא כי אתא קרא למכובדים שאין דרכן בזביחה אבל למבוזין כגון פעור ומרקוליס לא וי''ל דגלי ליה בהשתחואה דמכובדים ומבוזין שוין הוא הדין בזביחה ור''ת מפרש דתרי קראי בזביחה כתיבי האי קרא דהכא ולא יזבחו ועוד כתיב זובח לאלהים יחרם דדרשינן בפ' ארבע מיתות (סנהדרין דף סא.) דיצתה זביחה ללמד על הכלל לחייב בכל עבודת פנים אפילו בשלא כדרכה וקשה לפי' דמהאי קרא לא שמעינן אלא אזהרה אבל עונש במבוזין מנא לן ועוד תרוייהו למכובדין צריכי חד לעונש וחד לאזהרה ועוד דלא ה''ל לאיתויי איכה יעבדו אלא הוה ליה למימר אם אינו ענין לכדרכה של מכובדין דכתיב זובח לאלהים יחרם תנהו ענין לשלא כדרכה כלומר מבוזין אלא כמו שפירשנו נראה דרבי אלעזר אכל שלא כדרכה אתא לאשמועי' דחייב אלא דנקט מרקוליס לרבותא ומהשתחואה נפקא לן דאין חילוק בין מכובדין למבוזין כדפרי' תדע דהא אמר בפרק ד' מיתות (שם דף סד:) ג' כריתות בעבודת כוכבים למה אחת לכדרכה ואחת לשלא כדרכה ואחת למולך ולא מיבעיא לן קרא אחרינא חד למכובדין וחד למבוזין וק''ק הא דפריך בפ' ד' מיתות אימא יצתה השתחואה ללמד על הכלל כולו ודקאמרת זובח למה לי לגופיה דמחשבין מעבודה לעבודה ומתמה עליה הש''ס אלא הא דקאמר רבי אלעזר מניין לזובח בהמה למרקוליס כו' מהשתחואה נפקא מאי קושיא דילמא איצטריך לאזהרה במחשב מעבודה לעבודה דהא לעולם הוא כך דלא יזבחו אזהרה לעונש דזובח לאלהים יחרם וי''ל דאם איתא דהשתחואה ללמד על הכלל א''כ לא תעבדם דאוקמינן (סנהדרין דף ס:) למגפף ומנשק הוה מייתר לן לאזהרה אזביחה דמהשתחואה הוה ילפינן אפילו חיוב מיתה במגפף ומנשק: אזהרה מניין ת''ל השמר לך פן תעלה עולותיך. הא דמייתי אזביחה אזהרה דהעלאה אמסקנא סמיך דילפי הבאה הבאה או שם שם אבל לאביי דבסמוך קשה דק''ו הו''ל לאתויי: מקום שענש אינו דין שהזהיר. ולא שייך למימר פסח ומילה יוכיחו דאיכא למיפרך שכן קום עשה: מה לשרצים טהורים שכן אסורין במשהו. פי' בקונטרס דתניא במסכת מעילה בפרק קדשי מזבח (דף טז:) ולא תשקצו את נפשותיכם בבהמה ובעוף וגו' פתח הכתוב באכילה וסיים בטומאה לומר כשיעור טומאתן של שרצים טמאים שיעור אכילתן של כל השרצים דהא כולהו כייל להו בהאי קרא ובכל אשר תרמוש וגו' ושיעור טומאתן נפקא לן בהכל חייבין (חגיגה דף יא:) שכן חומט תחילת ברייתו בכעדשה עד כאן לשון הקונטרס ואגב חורפיה לא עיין בה ובהדיא מסיק התם דוקא בשרצים טמאים ולא בטהורים דאמרינן במובדלין דיבר הכתוב דכתיב בסיפיה דקרא אשר הבדלתי לכם לטמא וצ''ל דכל שהוא דהכא בבריה קמיירי דבכל שהוא מיחייב משום בריה כדאמרינן בפ''ק דחגיגה (דף י.) ובפ' כהן גדול ונזיר (נזיר דף נב.) ובמכות (דף יז.) ובפ' גיד הנשה (חולין דף צו:): מכולהו שכן לא הותר מכללן. תימה נילף בכולהו כרת בק''ו מחלב שהותר מכללו: תיתי בק''ו ממותיר. הא דנקט מותיר טפי מגזל וגניבה וכמה לאוין שבתורה משום דמותיר לא עביד מעשה דומיא דפסח ומילה ומש''ה לא נקט נמי הנך דלעיל דאיכא למיפרך שכן יש בהן מעשה:




רש"ש

רש"י ד"ה זאת להם. עונש עשה ול"ת כו'. והרע"ב שם מפרש זאת להם ר"ל דוקא דומיא דמדבר היינו שהקדישן בשעת איסור הבמות חייב כרת ולא אחרת היינו שהקדישן בשעת היתר הבמות. והתוי"ט ל"ד בהעתיקו עליו הגמרא בפרש"י:



גמרא משביעית. ע"כ אין הכוונה מאיסור עבודת קרקע שבה. דא"כ טובא לאוי איכא בכגון זה לבישת שעטנז. כלאי בהמה בהנהגה ובהרבעה. כלאי זרעים. לא תחסום וכדומה. אלא ע"כ יכוון כאן על אכילת פירותיה שלא כדין. אמנם בעניותי לא מצאתי בהם לאו מפורש. וביומא (פג) איתא טבל ושביעית שביעית ופירש"י אחר זמן הביעור דהוי בעשה. משמע שגם הוא ז"ל ל"מ בה איסור לאו. דאל"כ הוה רבותא טפי דאע"פ שיש בה לאו מ"מ קילא מטבל וכמו טבל ונבלה. ובאמת ק"ל שם מדוע ל"ק הברייתא רבותא טפי דנבלה ושביעית שביעית וממילא הוה ידעינן הא דטבל ושביעית דהא אפי' נבלה קודמת לטבל. וברמב"ם פי"ד מהל' מ"א כתוב בבא זו דנבלה ושביעית ומשמע שכן היה לפניו הגי' בגמרא. והמ"א בסי' תרי"ח ס"ק ט' העתיק מהגמרא נבלה ושביעית תחת טבל ושביעית שבנוסחתינו ואולי מצא כן בגמרות שלפניו והיא גי' נכונה מאד. אולם יש לפלפל בזה לפי חלוקי הדעות אם עשה דוחה עשה או לא עי' בש"א תשו' ל"ג:



רש"י ד"ה אפי' למ"ד. ואילו אחותך היא כו' לא אפנייה כו'. כצ"ל:





הגהות יעב"ץ

גמ' מנבלה נמי לא אתיא דאיכא למיפרך מה לנבלה שכן מטמא במשא כצ"ל:





שערי תורת בבל

(קו ב) א"ל רבינא לרב אשי א"כ לא יאמר וכו' אתא לקמיה דרבא וכו'.—מכאן ראיה להרמב"ם בהקדמתו ליד החזקה שכתב, שרב אשי קיבל מרבא. ולפ"ז מ"ש בקידושין (עב ב) "יום שמת רבא נולד רב אשי" עניינו שעד שלא שקעה שמשו של רבא זרחה שמשו של רב אשי. אבל נוסח [כל כתבי יד ו]שמ"ק כאן: א"ל רבינא לאביי. ונראה שנוסחאות שמ"ק אינם מהגהות עצמו אלא ע"פ נוסחאות כ"י*וזה שלא כדעת ס' דורות הראשונים ח"ג עמ' רע"א (ע"ש).. עי' מ"ש לקמן קי ע"א וקי"ח א ומנח' יב א ול"ח ב.





צאן קדשים

גמרא פסח יש לו תקנה כו׳. פי׳ וה״ה מילה יש לו תקנה דלעולם יכול למול את עצמו ולפטור מכרת וכ״כ תוס׳ במסכת מכות דף י״ג ע״א ד״ה לאפוקי כו׳:


רש״י ד״ה מקום שלא כו׳ כאן הס״ד:


ד״ה משרצים כו׳ שרצים הס״ד:


ד״ה אפילו למאן דאמר כו׳ וגו׳ אין כו׳ הד״א:


תוס׳ ד״ה מה לשרצים כו׳ ואגב חורפיה לא עיין בה כו׳. נ״ל דרש״י ס״ל הא דמסיק התם דוקא בשרצים טמאים היינו אליבא דר״י דלא תיקשי דידיה אדידיה אבל ר"י ב״ח שסידר הברייתא קמיה דר״י ס״ל דאפילו אכילת שרצים טהורים בכעדשה עיי״ש במעילה וכ״כ רש״י ביבמות דף קי״ד ע״ב ומה שתוספות מביאים ראיה התם ביבמות מהא דאמרינן במסכת מכות ריסק ט׳ נמלים וא׳ חי והשלים לכזית יש לומר דקתני והשלים לכזית משום נבלה נקט לאשמעינן דלוקה אחד משום נבלה ואיסור חל אאיסור כמו שכתבו תוספות שם עיי"ש נ״ל:


ד״ה מכלהו שכן כו׳ תימא נילף בכלהו כו׳. והתירוץ נעלם. ול״נ ליישב כיון דבחלב בהמה קיימינן דבחלב בהמה כתיב אזהרה מ״ה לא מצי למילף ק״ו מה חלב שהותר מכללו כיון דחלב בהמה לא הותר מכללו אע״ג דכתיב בויקרא ג׳ סתם כל חלב וכל דם לא תאכלו מ״מ כיון דלא כתב בהאי פ׳ חיה ומיירי בבהמה דברישא דפ׳ כתיב ואם עז קרבנו וגו׳ ועיין במסכת כריתות דף ד׳ ע"א סברא כזו אמרינן לעיל דף י׳ ע"א דמשני השתא בשלמים קיימים כו׳ עיי״ש:

ברכת הזבח

הגהות


גמרא מכאן ואילך בזבחים שהקדישן כו׳ אמר אביי ק"ו כו'. לא יאמר לאו בחלב כו׳ אמר רבא אי קשיא כו׳ כצ״ל:


רש״י ד״ה מכאן ואילך כו׳ הם זובחים כו׳ והביאום לה׳ הס״ד: ואח״כ ד״ה כזובח בשדה כו׳ שמים הס״ד:


ד״ה מקום שלא כו׳ התיר הזהיר כדאמרן כאן שענש כשהוקדשו כו׳ (הד״א וכן הוא בס״א):


ד״ה משרצים כו׳ ונמלה הס״ד: ואח״כ ד״ה שכן כו׳ לאכילה בכעדשה כו׳ קדשי מזבח ולא וכו׳ בהאי קרא ובכל אשר כו׳ כצ״ל והד״א:


ד״ה שכן כו׳ תופסות את דמיה הס״ד: ואח״כ ד״ה חלב כו׳ מכללו בחי׳ ובכולהו כו׳ כצ״ל:


ד״ה אי קשיא כו׳ כצ״ל:


ד״ה תיתי בו כו׳ מק״ו ממותיר כו' כצ״ל:


ד״ה אפילו למ״ד כו׳ וגו׳ אין לי כו׳ דלא אפניי׳ לדרשא אחריתי כצ״ל והד״א והס״ד: ואח״כ ד״ה אתיא הבאה כו׳ כצ"ל:


תוס׳ ד״ה מכולהו כו׳ שהותר מכללו הס"ד: ואחר כך ד״ה תיתי בקל וחומר כו׳:

פנים מאירות

תוס׳ ד"ה אזהרה מנין כו׳ אמסקנא סמיך דילפינן הבאה הבאה כו׳ יש להקשות לפ״ז ידע המקשה התירוץ ויש לישבו דעיקר קושייתו דעכ"פ לא ילפינן אזהרה מלא יזבחו וק"ל ועיין מה שכתבתי בדף ק״ז ע״א בגמרא אלא כדתנא דבי ר׳ ישמעאל:


ד״ה מקום שענש כו׳ דאיכא למימר שכן קום עשה ה"ה דהוי מצי למימר דשאני פסח דיש לו תקנה ואין לומר דמילה אין לו תקנה דכבר נתחייב כרת אם כן הא דפריך בש"ס מה לפסח שיש לו תקנה מ"מ הקשה רבא שפיר ממילה אלא ע"כ דזה פשוט דגם מילה יכול עכ"פ לתקן עוותו משא"כ בשאר עבירות וק"ל:


ד"ה מה לשרצים וכן תפסו התוס׳ ביבמות דף קי"ד הא דקאמר שם לא תאכלם כי שקץ הם להזהיר הגדולים על הקטנים והאי קרא בשאר שרצים כתיב וע׳ בחולין דף קכ"א ע"ב ובע"ז גבי עכברא שהוא מח׳ שרצים דשיעורו בכעדשה למלקות ולכך כתב רמ"א בי"ד דשרץ אינו בטל ע"ש:


ד"ה מכולהו שכן לא הותר מכללן תימא ניליף כולהו כרת בק"ו מחלב ולי נראה דאיכא למימר זובח זבח שנדר בשעת היתר והקריב בשעת איסור דריבתה התורה לאזהרה ולא לכרת אף שלא הותר מכללו תוכיח וק"ל:

